cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/13104-1/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. november 28-ai nyilvános ülésére**

**Tárgy:** A települési támogatásról szóló11/2015 (II. 26.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Király Ádám szociális és hatósági ügyintéző

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény (a továbbiakban: Szt.) felhatalmazása alapján a települési támogatásról 11/2015. (II. 26.) szám alatt önkormányzati rendeletet (a továbbiakban: Ör.) alkotott, mely időközben többszöri módosításra került.

Az előterjesztés lakhatási támogatás, iskolakezdési támogatás esetében jövedelemhatár emelést illetve a jövedelemhatártól egyszeri 25%-os eltérési lehetőséget kíván bevezetni a nem rendszeres ellátások esetében a hatályos Ör.-ben. A módosításokat követően alkalmazhatóbbá válik a rendelet és szélesebb társadalmi körben biztosít támogatást.

A lakhatási támogatás esetében 2018-ban egységesen 5000 Ft/fő/hó támogatás került bevezetésre. Ekkor a támogatás jövedelemhatárát nem érintette változás. Jelen előterjesztésben javaslatként szerepel a jövedelemhatár felemelése az öregségi nyugdíjminimum 250%-ról (71 250 Ft) 300 %-ra (85 500 Ft). A lakhatási támogatásban részesülők háromnegyed része nyugdíjas korú, egy részük az évi nyugdíjemelés miatt elveszítheti a támogatási formára való jogosultságát, ezt megelőzendően kívánjuk a határt megemelni.

A lakhatási támogatás 2019. évi előirányzata 1 800 000 Ft., amelyet a módosítást követően szükséges felemelni. Várhatóan 2 300 000 Ft előirányzattal a támogatások folyósítása 2020 január 1. napjától folyamatos és biztosítható.

Iskolakezdési támogatás esetében demográfiai szempontból megfigyelhető az alapfokú oktatási intézményt kezdők számának csökkenése. Iskolakezdési támogatás 2017-es bevezetését követően a kérelmezők száma visszaesett. A jövedelemhatár emeléssel próbáljuk ösztönözni a szülőket a támogatási forma igénybevételére, így hozzájárulva az iskolakezdés okozta nagy anyagi teher csökkentéséhez.

|  |  |  |  |  |
| --- | --- | --- | --- | --- |
| Szociális rendelet jövedelemhatár emelés  tervezet 2020.01.01.-től | régi | | új | |
|  | családban élő | egyedül élő | családban élő | egyedül élő |
| lakhatási támogatás | 71250 | | **85 500** | |
| iskolakezdési támogatás | 114000 | | **142 500** | |

Az utóbbi évek tapasztalatai alapján, megfigyelhető, hogy több kérelmező kerül időszakosan rossz anyagi körülmények közé. Ezekben az esetekben rendkívüli települési támogatást biztosítunk alkalmi jelleggel. Előfordul, hogy az ügyfelek jövedelme meghaladja az Ör.-ben meghatározott jövedelemhatárt, azonban rendkívüli életkörülménye indokolná a támogatás megállapítását.

Az új módosítással évi egyszeri lehetőséget biztosítunk a jövedelemhatártól 25%-os mértékű eltérésre. A lehetőség csak különös méltánylást igénylő esetben biztosítható.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**Részletes indokolás:**

1. § A rendkívüli települési támogatás megállapításánál egyszeri jövedelemhatártól való eltérési lehetőség biztosítása.
2. § Elhunyt személy temetési költségeihez való hozzájárulás során egyszeri jövedelemhatártól való eltérési lehetőség biztosítása.
3. § A lakhatási támogatás jövedelemhatárának emelése.
4. § A méltányossági települési támogatás megállapításánál egyszeri jövedelemhatártól való eltérési lehetőség biztosítása.
5. § Az iskolakezdési támogatás jövedelemhatárának emelése
6. § A hatályba léptető rendelkezést tartalmazza.

**…/2019. (….) Önkormányzati rendelet indokolás**

**A települési támogatásról szóló …./2019. (…. ….) önkormányzati rendelethez**

**Indokolás**

A települési támogatások közül a lakhatási támogatás és az iskolakezdési támogatásnál megemelésre kerültek a jövedelemhatárok, a rendkívüli települési és a méltányossági települési támogatás esetén évi egyszeri alkalommal különösen indokolt esetben a rendeletben meghatározott jövedelemhatártól el lehet térni az öregségi nyugdíjminimum 25 %-ával.

Az indokolás az Indokolások Tárában közzétételre kerül.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a települési támogatásról szóló

# 11/2015. (II. 26.) önkormányzati rendelet módosításáról

# Hévíz Város Önkormányzat Képviselő-testülete a szociális igazgatásról és a szociális ellátásokról szóló 1993. évi III. törvény 45. § (1) bekezdésében kapott felhatalmazás alapján az Alaptörvény 32. cikk (1) bekezdés *a)* pontjába foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** Az Ör. 13 §. a következő (6) bekezdéssel egészül ki:

„(6) A rendkívüli települési támogatás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben az öregségi nyugdíjminimum 25%-ával el lehet térni.”

**2. §** Az Ör. 14 §. a következő (5) bekezdéssel egészül ki:

„(5) Elhunyt személy temetési költségeihez való hozzájárulás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben az öregségi nyugdíjminimum 25%-ával el lehet térni.”

**3. §** Az Ör. 15 § (2) bekezdésének helyébe a következő rendelkezés lép:

„(2) A lakhatási támogatás állapítható meg annak, akinek a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 300 %-át, és a háztartás tagjai egyikének sincs vagyona. Az egy fogyasztási egységre jutó havi jövedelem megegyezik a háztartás összjövedelmének és a fogyasztási egységek összegének hányadosával.

**4. §** Az Ör. 28 §. a következő (6) bekezdéssel egészül ki:

„28. § (6) Méltányossági települési támogatás megállapítása során az e rendeletben meghatározott jövedelemhatár felső mértékétől évi egyszeri alkalommal, különösen indokolt esetben az öregségi nyugdíjminimum 25%-ával el lehet térni.”

**5. §** Az Ör. 28/C § (2) bekezdésének helyébe a következő rendelkezés lép:

28/C § (2) Az iskolakezdési támogatás nyújtásának feltétele, hogy az egy főre jutó havi jövedelem a kérelmező családjában az öregségi nyugdíj mindenkori legkisebb összegének 500%-át nem haladja meg.

**6. §** Ez a rendelet a 2020 január 1. napján lép hatályba és hatályba lépését követő napon hatályát veszti.

dr. Tüske Róbert Papp Gábor

jegyző polgármester

**3.**

**Bizottsági állásfoglalások**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: A települési támogatásról szóló 11/2015. (II. 26.) önkormányzati rendelet módosításáról

**Társadalmi-gazdasági hatása**: A rendelet-tervezetnek társadalmi hatása, hogy szociális ellátás által biztosított pénzbeli ellátás növekszik.

Gazdaságilag a városnak többletkiadást eredményez a lakhatási támogatás megemelése, emiatt a megtervezett előirányzatokat módosítani kell.

**Költségvetési hatása**: A 2020. évi költségvetésben betervezett szociális ellátásokra fordítandó összeget növeli.

**Környezeti, egészségi hatása**: A tervezetben foglaltaknak közvetlen környezeti és egészségi következményei nincsenek.

**Adminisztratív terheket befolyásoló hatása**: Az adminisztratív terhek növekednek, mivel az ügyfelek létszáma is várhatóan emelkedik.

**Egyéb hatása**: Nincs.

**A rendelet megalkotásának szükségessége**: A szociális igazgatásról és szociális ellátásokról szóló 1993. évi III. törvény alapján a lakosság szociálisan rászorult körének biztosítsuk a helyi szociális ellátásokat. Ehhez szükséges az Ör. módosítása.

**A rendelet megalkotása elmaradása esetén várható következmények**: Nincs.

**A rendelet alkalmazásához szükséges feltételek**: A jogszabály alkalmazásához szükséges személyi, szervezeti, tárgyi feltételek nem változnak, azok rendelkezésre állnak. A pénzügyi feltételeket az önkormányzat 2020. évi költségvetése biztosítja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **hatósági osztályvezető** |  |  |
| **Király Ádám** | **szociális és hatósági ügyintéző** |  |  |
| **Szintén László** | **közgazdasági osztályvezető** |  |  |
| **dr. Tüske Róbert** | **törvényességi felülvizsgálat** |  |  |