**Előterjesztés**

**Hévíz Város Önkormányzat Képviselő-testületének**

**2019. november 28-i rendes nyilvános ülésére**

**Tárgy:** A Hévízi Turisztikai Nonprofit Kft. rendkívüli taggyűlésére mandátum kialakítása

**Az előterjesztő:** Papp Gábor polgármester

**Készítette:** Bediné Makra Anikó Hévízi Turisztikai Nonprofit Kft Felügyelő Bizottságának elnöke

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzat a Hévízi Turisztikai Nonprofit Kft.-ben 43 %-ban tulajdonos. A gazdasági társaságnak rendkívüli taggyűlést kell tartani, melynek időpontja még nem ismert.

A taggyűlésen várhatóan az alábbi napirendi pont kerül megtárgyalásra:

1. A Hévízi Turisztikai Nonprofit Kft ügyvezető igazgató munkakör betöltésére kiírt pályázat bírálata.
2. Hévízi Turisztikai Nonprofit Kft ügyvezető igazgatói munkakör ideiglenes átvételére személy kijelölése.

Hévíz Város Önkormányzatot Polgármester Úr képviseli a taggyűlésen, ehhez szükséges a Képviselő-testület véleményét kialakítani.

A Hévízi Turisztikai Nonprofit Kft Taggyűlése 2019. november 5-én elfogadta az ügyvezető igazgató jogviszonyának közös megegyezéssel történő megszüntetését 2019. november 30-ával.

Az ügyvezető igazgatói álláshelyre pályázatot írt ki a Taggyűlés, melynek beadási határideje 2019. november 15-e volt. A Taggyűlés a tagjai közül hat személyt kért fel, hogy a beérkezett pályázatokat előzetesen minősítse, és majd tegyen javaslatot az ügyvezető igazgató személyére a benyújtott pályázatok alapján.

A pályázat benyújtási határidöjéig három személy nyújtott be pályázatot, melyet a Hévízi Turisztikai Nonprofit Kft Felügyelő Bizottság elnökének kellett megküldeni. A benyújtott pályázatok továbbításra kerültek a felkért hat előminősítést végzőknek.

A pályázatokat a felkért Taggyűlési tagok fogják minősíteni az ülésen fogjuk ismertetni.

A Taggyűlés a benyújtott pályázatok alapján dönthet úgy is, hogy ismét pályázatot ír ki, mert a pályázók nem felelnek meg a pályázati kiírásnak. A Taggyűlés akkor várhatóan újra pályázatot ír ki az ügyvezető igazgatói álláshelyre.

Horváth Orsolya ügyvezető igazgató munkaviszonyának megszűnésének utolsó napján át kell adnia a munkakörét akár ideiglenesen megbízott személynek, melyről a Taggyűlésnek kell dönteni. A munkakör átadásának előkészületei megtörténtek, csak még nincs meghatározva, hogy kinek legyen átadva a munkakör, amíg nem kerül kinevezésre az új ügyvezető igazgató.

A döntéshez egyszerű szótöbbség szükséges.

**2.**

**HATÁROZATI JAVASLAT**

Hévíz Város Önkormányzat mandátum biztosítása a Hévízi Turisztikai Nonprofit Kft. rendkívüli taggyűlésére

Hévíz Város Önkormányzat Képviselő-testülete javasolja és igennel szavaz arra, hogy a taggyűlés jóváhagyja az ülésen az alábbi napirendi pontok megtárgyalását:

1-es napirendi pont: A Hévízi Turisztikai Nonprofit Kft ügyvezető igazgató munkakör betöltésére kiírt pályázat bírálata

amennyiben a pályázat eredménytelen

2-es napirendi pont: Hévízi Turisztikai Nonprofit Kft ügyvezető igazgatói munkakör ideiglenes átvételére személy kijelölése.

1. számú napirendhez

A Képviselő-testület igennel szavaz arra és felhatalmazza a polgármestert, hogy a Taggyűlés által a pályázatok bírálata alapján javasolt személy megbízását támogassa. A Taggyűlés amennyiben a kiírt pályázatot eredménytelennek minősíti, akkor támogassa új pályázat kiírását.

2. számú napirendhez

A Képviselő-testület igennel szavaz arra, hogy a Hévízi Turisztikai Nonprofit Kft Taggyűlése az új ügyvezető igazgató kinevezéséig az ügyvezetői igazgatói feladatok ellátásával megbízására javasolt személyt támogassa.

Felelős: Papp Gábor polgármester

Határidő: Hévízi Turisztikai Nonprofit Kft Taggyűlésének rendkívüli ülése.

**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| Dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Horváth Orsolya | ügyvezető igazgató |  |  |
| Bediné Makra Anikó | felügyelő bizottság elnöke |  |  |