cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám:.HIV/4677-26/2019  Napirend sorszáma: |  |

vonal

**ELŐTERJESZTÉS**

**ELŐTERJESZTÉS**

**Hévíz Város Önkormányzat Képviselő-testülete**

**2019. november 28-i nyilvános rendes ülésére**

**Tárgy:** Youth&SPA projekt keretén belül a véglegesített ifjúsági stratégia bemutatása

**Az előterjesztő:** Papp Gábor polgármester

**Készítette:**  Dr. Horváth Katalin pályázati ügyintéző

**Megtárgyalta:** Emberi Erőforrások Bizottsága

**Törvényességi szempontból ellenőrizte:** Dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

Az Erasmus+ KA3 (Strukturális Dialógus – Fiatalok és döntéshozók találkozása a fiatalokat érintő témákban) Program pályázati felhívásában Hévíz a **„YOUTH&SPA”** c. projekttel vett részt. A pályázat **2018. április 26-án került benyújtásra**.

**A projekt résztvevő partnerei:**

* Hévíz Város Önkormányzata (Magyarország) – vezető partner
* Hargita Megye Tanácsa (Románia) – partner
* Iseo Város Önkormányzata (Olaszország) – partner
* Magyarkanizsa önkormányzata (Szerbia) – partner
* Népi Egyetem, Felnőttek és Fiatalok Továbbképző Intézete Lendva (Szlovénia) – partner

A projekt során véglegesítésre került az Ifjúsági Stratégia („Youth Strategy”), mely stratégia megalkotása az alábbi célcsoportok igényeinek figyelembevételével készült: általános iskolás tanulók, középiskolás tanulók, felsőoktatásban tanuló hallgatók, fiatal szülők, diplomás személyek és álláskeresők.

A stratégia elsődleges célja a fent megjelölt célcsoportok számára olyan kedvező feltételek biztosítása, melyek vonzóvá teszik számukra szülővárosukat, így szívesebben maradnak itthon vagy szívesebben települnek vissza.

A stratégia öt prioritást jelöl meg, így a munkahelyteremtést, a tanulási és képzési támogatást, a fizikai és lelki egészség megőrzésének fontosságát, a közösséghez és a kultúrához fűződő kapcsolatot, valamint a biztonságérzetet. A fiatalok szerint ezen öt pont minőségi fejlesztése, javítása meghatározó jelentőséggel bírhat egy település attraktivitását tekintve.

A stratégia a Képviselő-testület jelen ülésén kerül részletes bemutatásra.

Hévíz az alábbi szerepvállalásokat valósította meg a projektben:

1. **Helyi workshopok szervezése Hévízen**

Hévízen 2018. november 11. és 19. napján zajlott fiatalok bevonásával interaktív képzés (helyi találkozó), melyek a különböző nemzetközi workshopokra készítették fel a fiatalokat, illetve fejlesztették készségeiket és kompetenciáikat.

1. **Nemzetközi workshopok szervezése Hévízen**

Hévízen 3 napos nyitó találkozó valósult meg 2018. november. 26-28. között. A program célja olyan javaslatok kidolgozása volt, melyek Hévíz városát élhetőbbé tehetik a fiatalok számára.

1. **Részvétel a nemzetközi találkozókon, workshopokon, konferenciákon**
2. Nemzetközi workshop fiataloknak és szakértőknek
3. Lendva, 2019. február. 4-6.
4. Tusnádfürdő, 2019. április 9-11.
5. Iseo, 2019. május 8-12.
6. Nemzetközi tapasztalatcsere a projekt bemutatása érdekében

Régiók Hete 2018. október. 7-8. között Brüsszelben

1. **Egyéb teendők**

* Kérdőív elkészítése magyar és angol nyelveken (a partnerek közreműködésével elkészült a további nyelvi mutáció: olasz, szerb, szlovén és román)
* Kérdőív eredmények elemzése, beépítése workshopokba és a záró kiadványba
* Ifjúsági Stratégia és alumni adatbázis elkészítésében való együttműködés
* Tájékoztatás és nyilvánosság, melynek részeként elkészült a projekt weboldala
* Záró tanulmány elkészítése („Youth&Spa Final Study”)

A fentiek alapján kérem a Tisztelt Képviselő-testületet az alábbi határozati javaslat elfogadására.

**2.**

**HATÁROZATI JAVASLAT**

1. Hévíz Város Önkormányzat Képviselő-testülete az előterjesztésben foglaltakat megtárgyalva szándékát fejezi ki, hogy a megvalósult projekt eredményeként létrejövő hévízi ifjúsági tanács működését segíteni, támogatni fogja.

Felelős:     Papp Gábor polgármester

Határidő:   azonnali

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Dr. Horváth Katalin | Pályázati ügyintéző |  |  |
| Kránitz Patrícia | Pályázati ügyintéző |  |  |
| Kepli József János | Alpolgármester |  |  |
| Dr. Tüske Róbert | Jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |