**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: HIV/13189-1/2019.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2019. november 28-ai nyilvános ülésére**

**Tárgy:** A közterületek használatáról szóló 28/2005. (XII. 15.) önkormányzati rendelet módosítása

**Az előterjesztő:** Papp Gábor polgármester

**Készítette:**  Király Zoltán közterület-felügyelő

dr**.** Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A közterületek használatáról szóló 28/2005. (XII. 15.) önkormányzati rendelet módosítását kezdeményezem.

A közterület-használatról szóló szabályozás stabil, kezeli azokat az élethelyzeteket, amelyek a rendelet hatálya alá tartozó közterület-használatok során felmerülnek.

2019. évben a kiadott közterület-használati engedélyek száma 117 db, éves szinten közterület-használati engedélyezés során keletkezett iratok száma 264 db. Ez a mennyiségű ügyirat úgy keletkezik, hogy a közterület-használati engedélyt igénylők személyében a változás minimális. Tehát megállapítható, hogy a közterület-használat engedélyezése jelentős adminisztrációs terhet jelent mind az engedély kérelmező, mind pedig az engedélyezésen dolgozó hivatali apparátus számára.

A közigazgatás korszerűsítésének egyik fontos célja, az állampolgárok adminisztrációs terheinek és kötelezettségeinek csökkentése. Ezt a közterület-használat engedélyezések során azáltal tudjuk megvalósítani, hogy az engedély érvényességének időtartamát az érintett használó kezdeményezésére meghosszabbítjuk. Jelenleg közterület-használati engedélyt legfeljebb 1 évre, Dottó szerelvény esetén legfeljebb 3 évre lehet kiadni.

Az előterjesztés alapján kezdeményezem, hogy közterület-használati engedély határozott időre legfeljebb 3 évre legyen adható.

Átmeneti rendelkezésként javaslom annak szabályozását, hogy a Polgármesteri Hivatal megkeresésére a közterület-használati engedély jogosultjának nyilatkozatára a jelenleg hatályos engedélyek erre a három éves időtartamra meghosszabbításra kerülnek. Ezzel az intézkedéssel – mivel az évről évre igénylők köre szinte ugyanaz – többletigények miatt polgármesteri hatáskörben közterület-használatra vonatkozó pályáztatást nem kellett lefolytatni, érdeksérelem nélkül csökkennének az adminisztrációs terhek.

Kezdeményezem továbbá a rendelet 7. § (2) bekezdés módosítását, mely pontosítaná szintén csak az adminisztrációs terhek egyszerűsítésének céljából az engedély meghosszabbításának eljárásrendjét.

Kezdeményezem továbbá a 18. § módosítását, mely a személy taxi szolgáltatás és a Dottó szerelvények közterület-használatának szabályait rögzíti. Szükséges a szabályozás kiegészítése az elektromos városnéző járművekre vonatkozó szabályozással. Így a fejezet címe is megváltozna, „Taxik és útvonalengedélyhez kötött járművek közterület-használata” címre.

A Dottó szerelvények és az elektromos városnéző járművek város területén a képviselő-testület által engedélyezett és kijelölt útvonalon közlekedhetnek, ezen útvonalon a kijelölt megállóhelyek közterületen csak képviselő-testületi engedéllyel létesíthetők, utast csak megállóban vehetnek fel. E fontos rendelkezések rendeletbe emelése indokolt. Ennek megfelelően a 2. melléklet szabályozása (taxi drosztok, Dottó megállók és útvonal, elektromos városnéző járművek megálló- és útvonal) is rögzítésre kerülnek.

Amint beruházások ügye igényli a felül kell vizsgálni a taxi drosztok és egyéb megállók helyszíneit.

A 19. § (2) bekezdésének módosításával pontosításra kerülne a közterület-használati engedély közérdekből vagy üzemzavar, építési munka szempontjából történő visszavonása. A módosítás az Ör-t kiegészítené a 22. §-ban foglalt rendelkezéssel, mely a közterület-használatok érvényességének meghosszabbítására vonatkozó eljárásrendet rögzíti.

2020-ban a város területén tovább folytatódnak azok a munkálatok, amely a városi arculat, a turisztikához kötődő közterületek, a kulcsfontosságú infrastruktúra megújítását célozzák, így a közterületek egy részének használhatósága időlegesen korlátozásra kerülhet, a városi rendezvények helyszínei is áttelepítésre kerülhetnek, ezért szükséges és fontos a tervezetben foglalt szabályozások megalkotása.

A személyszállítási szolgáltatásokról szóló 2012. évi XLI. törvény 12. § (3) bekezdéseszerint az adott település területén lévő taxiállomások igénybevételének rendjét a helyi önkormányzat rendeletben állapítja meg. Ezen felhatalmazás alapján a taxi várakozóhelyek (drosztok) számát a közterületek használatáról szóló 28/2005. (XII.15.) Önk. rendelet 2. melléklete állapítja meg. A Képviselő-testület jogalkotói és jogalkalmazói gyakorlata is az, hogy várakozóhelyek, egyben férőhelyek is, amelyeket annyi taxi használhat, amennyi várakozóhely van, mert arra vonatkozóan felhatalmazása az önkormányzatnak nincs, hogy a használat sorrendjét, idő korlátját más szabályozását meghatározza. Ezért vélelmezni kell, hogy a várakozóhelyeket egy időben az összes taxi engedéllyel rendelkező használja. A fentiek miatt több taxiállomás használatára vonatkozó engedélyt kiadni, mint amennyi taxi várakozóhely van, nem lehet.

**A rendelettervezetet részletes indokolása:**

**1 §.** A közterület-használati engedély időtartamának módosítása.

**2. §** A közterület-használati engedély tartalma gépjármű rendszámokra vonatkozó szabályának módosítása.

**3. §.** Taxik és útvonalengedélyhez kötött járművek közterület-használatára vonatkozó szabályok módosítása

**4. § - 5. §.** A közterület-használati engedélyek visszavonására vonatkozó szabályok módosítása.

**6. §** A közterület-használati engedélyekkel kapcsolatos átmeneti rendelkezések meghatározása.

**7. §** Az Ör. 2. mellékletének módosítására vonatkozó szabályozás

**8. §** A rendelet-módosítás hatályba lépésére vonatkozó rendelkezések.

**Az indokolás az Indokolások Tárában közzétételre kerül.**

Tisztelt Képviselő-testület!

Az előterjesztés alapján kérem a rendelet-tervezetet megvitatni és elfogadni szíveskedjenek!

A rendelet elfogadása minősített szótöbbséget igényel.

**2.**

**Hévíz Város Önkormányzat Képviselő-testületének**

**…/…. (.. . ..) önkormányzati rendelete**

**a közterületek használatáról szóló 28/2005. (XII. 15.) önkormányzati rendelet módosításáról**

Hévíz Város Önkormányzat Képviselő-testülete a személyszállítási szolgáltatásokról szóló 2012. évi XLI. törvény 12. § (3) bekezdésében kapott felhatalmazás alapján, az Alaptörvény 32 cikk (2) bekezdés pontjában meghatározott feladatkörében eljárva a következőket rendeli el:

1. **§** A közterületek használatáról szóló 28/2005. (XII. 15.) önkormányzati rendelet (a továbbiakban: Ör.) 7. § (1)-(3) bekezdése helyébe a következő rendelkezés lép:

*„7. § (1) Közterület-használati engedély határozott időre, legfeljebb 3 évre adható.*

*(2) A közterület-használati engedély meghosszabbítása legkorábban a lejárata előtt 30 nappal és legkésőbb a lejárata előtt 5 nappal benyújtott kérelem alapján kezdeményezhető. Az engedély hosszabbítására vonatkozó határidő elmulasztása esetén az 5. § szerinti engedélyezési eljárást kell lefolytatni. E bekezdés szerinti meghosszabbíthatási kérelem benyújtása esetén nem kell alkalmazni az 5. § (4) és (6) bekezdését.*

*(3) A közterület-használati engedély a 19. § rendelkezései alapján visszavonható (felfüggeszthető).”*

1. **§** Az Ör. 9. § g) pontja helyébe a következő rendelkezés lép:

*„9. § A közterület-használati engedély tartalmazza:*

*g) személytaxi-szolgáltatás és az útvonal-engedélyhez kötött gépjárművekkel végzett szolgáltatási tevékenység folytatása esetén a tevékenységgel érintett gépjármű rendszámát.”*

**3.§** Az Ör. 18. §-a és a cím helyébe a következő rendelkezés lép:

***„Taxik és útvonalengedélyhez kötött járművek közterület-használata***

*18. § (1) Személytaxi-szolgáltatás tevékenység folytatása céljából Hévíz közútjain és közterein az Önkormányzat által kialakított taxiállomások vehetők igénybe, amelyek használatára az engedélyt a polgármester adja ki. Taxiállomás használatára kizárólagos joggal közterület-használati engedély nem adható.*

*(2) A taxiállomásokra vonatkozóan legfeljebb a 2. mellékletben meghatározott számú taxiállomás használatára jogosító közterület-használati engedély adható ki.*

*(3) A taxiállomásokat minden közterület-használati engedéllyel rendelkező személytaxi-szolgáltatást végző, érkezési sorrendben, a KRESZ előírásait betartva használhatja.*

*(4) Utas felvételre való felkészülés érdekében világító „szabad” jelzővel a taxi-gépkocsik csak a kijelölt taxiállomásokon várakozhatnak zárt sorban, érkezési sorrendben. Más járművek a taxiállomást sem megállás, sem várakozás céljára nem vehetik igénybe.*

*(5) A Dotto-szerelvények és elektromos városnéző járművek kijelölt megállóit csak a megálló használatára engedéllyel rendelkező jármű használhatja. E járművek közlekedése útvonal engedélyhez kötött, attól nem térhetnek el, utast csak megállóban vehetnek fel. Más járművek e megállókat sem megállás, sem várakozás céljára igénybe nem vehetik.*

*(6) A taxi-várakozó helyek, a Dottó-szerelvények és elektromos városnéző járművek megállóit a 2. melléklet tartalmazza.”*

**4.§** Az Ör. 19. § (2) bekezdése helyébe a következő rendelkezés lép:

*„(2) A közterület-használati engedély közérdekből, amennyiben a közterület, engedély szerinti használata a közterület rendeltetés szerinti használatát kizárja, akadályozza vagy ott folyó építési, felújítási munka, karbantartás végzését akadályozza határozott időre vagy véglegesen 8 napos végrehajtási határidővel visszavonható. A közterület-használati engedély felfüggesztése határozott időre azonnali végrehajtással akkor történhet, ha ott baleset és veszély elhárítási munka, karbantartás miatt szükséges.”*

**5.§** Az Ör. 19. § (4) bekezdése az alábbiak szerint módosul:

*„(4) A közterület-használati engedély köznyugalom védelme érdekből történő visszavonása esetén másik terület kijelölése iránti kérelem a visszavonásról szóló határozat véglegessé válásától számított 15 napon belül terjeszthető elő.”*

**6.§** Az Ör. 22. §-a helyébe a következő rendelkezés lép:

„*22. § A közterület-használati engedély adható időtartamának 7. § (1) bekezdés szerinti meghosszabbítása miatt a közterület-használó, az erről szóló kiértesítést követő 8 napon belül a megküldött formanyomtatványon kezdeményezheti engedélyének meghosszabbítását, ebben az esetben a hatályos engedéllyel rendelkező elsőbbséget élvez.”*

**7.§** Az Ör. 2. melléklete az 1. melléklet szerint módosul.

**8. §** (1) A rendelet 2019. december 1. napján lép hatályba és hatályba lépését követő napon hatályát veszti. A rendelet rendelkezéseit a folyamatban lévő ügyekben is alkalmazni kell.

dr. Tüske Róbert Papp Gábor

jegyző polgármester

1. *melléklet a …/…... (…..) számú önkormányzati rendelethez*

*„2. melléklet a Hévíz Város Önkormányzat Képviselő-testületének 28/2005. (XII. 15.) önkormányzati rendeletéhez*

***A városban kialakított taxiállomások***

|  |  |  |  |
| --- | --- | --- | --- |
| A | B | C | D |
|  | Cím | Férőhely (db) | Méret |
| 1. | Kölcsey Ferenc utca (hrsz. 986.) déli végében, a tófürdő északi bejárata közelében az utca nyugati oldalán a burkolatokat osztó zöldsáv mellett | 7 | 2,5x6 m |
| 2. | Kölcsey Ferenc utcában az aszfaltozott parkolóban a parkerdő mellett | 5 | 2,5x6 m |
| 3. | Nagyparkoló tér délkeleti részén az aszfaltozott parkolóban a zöld sáv mellett párhuzamosan | 3 | 2,5x6 m |
| 4. | Egregyi utcában (hrsz. 305.) az óvoda északi oldalán, a Dombföldi utca kereszteződésének közelében az út tengelyével párhuzamosan | 2 | 2,5x6 m |
| 5. | Helikon utca (hrsz. 1493.) a Hotel Helios gazdasági bejárata mellett, a Sport utcával szemben | 1 | 2,5x6 m |

***Útvonal engedélyhez kötött Dottó járművek megállói***

|  |  |  |
| --- | --- | --- |
| A | B | C |
|  | Cím | Férőhely (db) |
| 1. | Nagyparkoló (902/32. hrsz.) déli kijárata mellett | 1 |
| 2. | Kossuth Lajos utcában (962. hrsz.) a Hotel Aqua (Kossuth L. u. 13.) | 1 |
| 3. | Hotel Thermal (Kossuth L. u. 9.) | 1 |
| 4. | Magyar Honvédség Egészségügyi Központ Hévízi Rehabilitációs Intézete (Kossuth L. u. 7/A.) előtt | 1 |
| 5. | Tavirózsa utcában (1455/96. hrsz.) a Hotel Napsugár előtt | 1 |
| 6. | Honvéd utcában (1118. hrsz.) a Hotel Aquamarin (Honvéd u. 14.) előtt | 1 |
| 7. | Helikon utca | 1 |
| 8. | Festetics téren (968. hrsz.) a Rózsakert étterem előtt | 1 |
| 9. | Egregyi utcában (305. hrsz.) kialakított megállóhely | 1 |

***Útvonal engedélyhez kötött elektromos járművek megállói***

|  |  |  |
| --- | --- | --- |
| A | B | C |
|  | Engedély szám: | HIV/8888-2/2019. |
|  | Cím | Férőhely (db) |
| 1. | Egregyi utcai buszmegálló déli oldala | 1 |
| 2. | Egregyi Szőlőhegyen az Árpád kori templom melletti megálló | 1 |
| 3. | Attila utcában a Hotel Carbona előtt, a Jókai utcai kereszteződés után | 1 |
| 4. | Festetics téren | 1 |
| 5. | Kossuth Lajos utcában a Polgármesteri Hivatal épülete előtt | 1 |
| 6. | Helikon utcában a Hotel Helios melletti megállóhelyen | 1 |

„

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: A közterületek használatáról szóló 28/2005. (XII. 15.) önkormányzati rendelet módosítása

**Társadalmi-gazdasági hatása**: Ügyfélbarát, a társadalmi igényeknek megfelelő szabályozás bevezetése, a hivatali ügyintézés racionalizálása.

**Költségvetési hatása**: Nincs

**Környezeti, egészségi hatása**: Nincs

**Adminisztratív terheket befolyásoló hatása**: Csökkennek a hivatali adminisztratív terhek

**Egyéb hatása**: Nincs

**A rendelet megalkotásának szükségessége**: társadalmi igény merült fel a közterület-használati engedélyek határidejének meghosszabbítására. A közterületi megállóhelyek az útvonal engedélyhez kötött járművek esetében nevesítésre kerültek.

**A rendelet megalkotása elmaradása esetén várható következmények**: növekednek az adminisztratív terhek.

**A rendelet alkalmazásához szükséges feltételek**:

* **személyi**: rendelkezésre áll
* **szervezeti**: rendelkezésre áll
* **tárgyi**: rendelkezésre áll
* **pénzügyi**: rendelkezésre áll

**3.**

**Bizottsági állásfoglalás**

1. **mellékletek**

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Király Zoltán | közterület-felügyelő |  |  |
| Olt István | városfejlesztési osztályvezető |  |  |
| Szintén László | pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |