Iktatószám: HIV/11564-1/2019.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2019. november 28-ai nyilvános ülésére**

Tárgy: Hévíz Város Önkormányzat Szociális szolgáltatástervezési

koncepciójának 2018-2019. évi felülvizsgálata

**Az előterjesztő:** Papp Gábor polgármester

**Készítette:** Varga András TASZII Intézményvezető

Fábiánné Hoffman Márta hatósági osztályvezető

**Megtárgyalta:** Emberi Erőforrások Bizottság

Szociálpolitikai Kerekasztal

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

A szociális igazgatásról és szociális ellátásokról szóló 1993. évi III. törvény (a továbbiakban Szoctv.) 92. § (3) bekezdése értelmében a legalább kétezer lakosú települési önkormányzat a településen, fővárosban élő szociálisan rászorult személyek részére biztosítandó szolgáltatási feladatok meghatározása érdekében - jogszabályban meghatározottak szerint - szolgáltatástervezési koncepciót készít. Amennyiben a települések egyes szociális feladataikat társulás keretében látják el, e szolgáltatások tekintetében a szolgáltatástervezési koncepciót a társulás készíti el.

Hévíz Város Önkormányzata Képviselő-testülete a 264/2015. (X. 2.) számú határozattal egy új Szociális Szolgáltatástervezési Koncepciót fogadott el, mivel a korábbi koncepció a Hévíz Kistérség Önkormányzatainak Többcélú Társulása vonatkozásában készült és a Társulás 2013. év végén megszűnt.

A személyes gondoskodást nyújtó szociális intézmények szakmai feladatairól és működésük feltételeiről szóló 1/2000. (I. 7.) SzCsM rendelet 111/A § (5) bekezdése szerint a szolgáltatástervezési koncepció tartalmát az önkormányzat, illetve a társulás kétévente felülvizsgálja és aktualizálja.

A Képviselő-testület legutóbb a 318/2017. (XII. 14.) számú határozatával döntött a Szociális Szolgáltatástervezési Koncepció (a továbbiakban: Koncepció) felülvizsgálatáról illetve annak elfogadásáról. Tekintettel arra, hogy a Koncepció elfogadásától eltelt 2 év, ezért szükséges annak felülvizsgálata és tartalmának aktualizálása.

A Koncepció felülvizsgálatát a Teréz Anya Szociális Integrált Intézmény vezetője és a szociális ágazati vezető készítette el.

A szociális szolgáltatástervezési koncepció a Szoctv. előírásainak figyelembevételével került kidolgozásra.

A [Szoctv. 92. § (3) bekezdése](https://uj.jogtar.hu/) szerinti szolgáltatástervezési koncepció tartalmazza különösen

*a)* a lakosságszám alakulását, a korösszetételt, a szolgáltatások iránti igényeket,

*b)* az ellátási kötelezettség teljesítésének helyzetét, az ütemtervet a szolgáltatások biztosításáról,

*c)* a szolgáltatások működtetési, finanszírozási, fejlesztési feladatait, az esetleges együttműködés kereteit,

*d)* az egyes ellátotti csoportok, így az idősek, fogyatékos személyek, hajléktalan személyek, pszichiátriai betegek, szenvedélybetegek sajátosságaihoz kapcsolódóan a speciális ellátási formák, szolgáltatások biztosításának szükségességét.

Hévíz Város Önkormányzata az általa fenntartott Teréz Anya Szociális Integrált Intézmény keretében biztosítja a szociális alapszolgáltatásokat, a gyermekjóléti alapellátást és a szakosított ellátási forma keretében működteti az ápolást, gondozást nyújtó intézményt a (idősek otthona) a városban.

A szociális ellátórendszer a visszajelzések alapján megfelelően és hatékonyan működik, a jelen intézménystruktúrán történő változtatás nem indokolt. Mind emellett a szociálisan rászorult személyek részére települési támogatások állnak a rendelkezésére.

A Koncepció 2017. évi felülvizsgálatát követő időszakban az intézmény struktúrájában változás nem történt, az intézményben azonban jelentős fejlesztések valósultak meg: külső szigetelés, klimatizálás, gépkocsi vásárlások, valamint humán erőforrás átszervezése és fejlesztése a magasabb szintű ellátás, szolgáltatásnyújtás érdekében.

A felülvizsgált koncepció tartalmi előírásai Szoctv. 92. § (3) bekezdése szerint aktualizálásra kerültek az elmúlt két év adataival kiegészítve. A Koncepcióban az alábbi oldalakon kerültek a változások átvezetésre: 4-21. oldal.

A Szoctv. értelmében a 2000 fő feletti lakosságszámú települési önkormányzat vagy társulás, illetve a fővárosi önkormányzat jogszabályban meghatározottak szerint helyi szociálpolitikai kerekasztalt hoz létre.

A szociálpolitikai kerekasztal évente legalább egy alkalommal ülést tart. Feladata különösen a szolgáltatástervezési koncepcióban meghatározott feladatok megvalósulásának, végrehajtásának folyamatos figyelemmel kísérése.

# A szociális szolgáltatásokról és a személyes gondoskodást nyújtó gyermekjóléti ellátásokról szóló 21/2014. (IV. 29.) önkormányzati rendelet (a továbbiakban: Ör.) alapján a helyi szociálpolitikai kerekasztal polgármester által évente összehívott üléséről készült feljegyzést a Képviselő-testület soron következő ülésén tájékoztatóként felveszi és megtárgyalja azt.

A fentiek alapján 2019. november 21. napján a Szociálpolitikai Kerekasztal a koncepciót megtárgyalta és véleményezte, az erről készült feljegyzés az előterjesztés 2. mellékleteként becsatolásra került. A Kerekasztal a koncepciót az alapkoncepcióval történő egységes szerkezetben történő felülvizsgált tervezetét elfogadásra javasolta, ezzel az Ör. 6. § (2) bekezdésben foglalt tájékoztatási kötelezettségének eleget tett.

**Tisztelt Képviselő-testület!**

Kérem az előterjesztés megvitatását és a határozati javaslat elfogadását. A döntéshez egyszerű többség szükséges.

**2.**

# HATÁROZATI JAVASLAT

1. Hévíz Város Önkormányzat Képviselő-testülete a Hévíz Város Önkormányzatának Szociális Szolgáltatástervezési Koncepciójának a 2018-2019. évi felülvizsgálatáról szóló előterjesztést a Melléklet szerint elfogadja. A Képviselő-testület felkéri a Polgármestert, hogy a Szociális Szolgáltatástervezési Koncepció Hévíz Város honlapján történő közzétételéről gondoskodjon.

# Felelős: Papp Gábor polgármester

# Határidő: 2019. december 2.

**3.**

**Bizottsági vélemények**

**4.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Fábiánné Hoffman Márta | hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | jegyző / törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Varga András | TASZII intézményvezető |  |  |
| Bali Júlia | TASZII  szociális ágazati vezető |  |  |

**5. MELLÉKLET**

1. Hévíz Város Önkormányzatának Szociális Szolgáltatástervezési Koncepciója 2018-2019.
2. Feljegyzés Szociálpolitikai Kerekasztal üléséről